CELEX: 32019D1908
Language: lv
Date: 2019-11-08 00:00:00
Title: Padomes Lēmums (ES) 2019/1908 (2019. gada 8. novembris) par nostāju, kas Eiropas Savienības vārdā jāieņem Pasaules Tirdzniecības organizācijas Preču tirdzniecības padomē attiecībā uz Tirdzniecības atvieglošanas komitejas reglamentu

14.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 293/109
               
            
         PADOMES LĒMUMS (ES) 2019/1908
         (2019. gada 8. novembris)
         par nostāju, kas Eiropas Savienības vārdā jāieņem Pasaules Tirdzniecības organizācijas Preču tirdzniecības padomē attiecībā uz Tirdzniecības atvieglošanas komitejas reglamentu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Savienība, pamatojoties uz Padomes Lēmumu (ES) 2015/1947 (1), ir noslēgusi Tirdzniecības atvieglošanas nolīgumu (2) (“nolīgums”), un 2017. gada 22. februārī tas stājās spēkā.
                  
               
                     (2)
                  
                  
                     Ievērojot nolīguma 23. panta 1.2. punktu, Tirdzniecības atvieglošanas komitejai ir jānosaka savs reglaments.
                  
               
                     (3)
                  
                  
                     Ievērojot Marakešas līguma par PTO izveidošanu IV panta 6. punktu, Preču tirdzniecības padomei ir jāapstiprina Tirdzniecības atvieglošanas komitejas reglaments.
                  
               
                     (4)
                  
                  
                     Ņemot vērā, ka paredzētais lēmums būs Savienībai saistošs, ir lietderīgi noteikt nostāju, kas Savienības vārdā jāieņem Preču tirdzniecības komitejā.
                  
               
                     (5)
                  
                  
                     Ir lietderīgi piekrist ierosinātajam reglamentam, kas Tirdzniecības atvieglošanas komitejai ļaus efektīvi darboties. Reglamenta pamatā ir Pasaules Tirdzniecības organizācijas Vispārējās padomes reglaments, kas ir pielāgots, lai tas atbilstu Tirdzniecības atvieglošanas komitejas konkrētajām vajadzībām,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā ir jāieņem Preču tirdzniecības padomes sanāksmē attiecībā uz Tirdzniecības atvieglošanas komitejas reglamenta pieņemšanu, ir atbalstīt minētā reglamenta pieņemšanu, kā tas izklāstīts pielikumā.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 8. novembrī
            
               
                  Padomes vārdā –
               
               
                  priekšsēdētājs
               
               M.  LINTILÄ
            
         
         
            (1)  Padomes Lēmums (ES) 2015/1947 (2015. gada 1. oktobris) par to, lai Eiropas Savienības vārdā noslēgtu Protokolu, ar ko groza Marakešas līgumu par Pasaules Tirdzniecības organizācijas izveidošanu (OV L 284, 30.10.2015., 1. lpp.).
         
            (2)  OV L 284, 30.10.2015., 4. lpp.
         
      
      
         
            PIELIKUMS
            
               TIRDZNIECĪBAS ATVIEGLOŠANAS KOMITEJAS REGLAMENTS (1)
               
            
            Tirdzniecības atvieglošanas komitejas sanāksmēm mutatis mutandis piemēro Vispārējās padomes reglamentu (WT/L/161), izņemot šādus noteikumus.
            
               I nodaļa. Sanāksmes
            
            
                        a)
                     
                     
                        (Vispārējās padomes) reglamenta 1. noteikums būtu jāgroza atbilstoši Tirdzniecības atvieglošanas nolīguma 23. panta 1.2. punktam, nosakot, ka:
                        “Komiteja sanāk pēc vajadzības un atbilstoši Tirdzniecības atvieglošanas nolīguma noteikumos paredzētajam, taču ne retāk kā reizi gadā.”
                     
                  
                        b)
                     
                     
                        Reglamenta 2. noteikuma pirmais teikums būtu jāgroza, to izsakot šādi:
                        “Komitejas sanāksmes sasauc ģenerāldirektors ar paziņojumu, ko izdod vēlams trīs nedēļas un katrā ziņā ne mazāk kā desmit kalendārās dienas pirms noteiktās sanāksmes dienas.”
                     
                  
               II nodaļa. Darba kārtība
            
            
                        c)
                     
                     
                        Reglamenta 5. noteikums nebūtu jāpiemēro (2).
                     
                  
                        d)
                     
                     
                        Reglamenta 11. noteikums būtu jāgroza, to izsakot šādi:
                        “Saskaņā ar vadlīnijām Vispārējās padomes reglamenta 3. pielikumā pēc Tirdzniecības atvieglošanas komitejas uzaicinājuma sanāksmes novērotāja statusā var apmeklēt starptautisku starpvaldību organizāciju pārstāvji.
                        Turklāt saskaņā ar Tirdzniecības atvieglošanas nolīguma 23. panta 1.5. punktu komiteja var uzaicināt pārstāvjus no citām starptautiskām organizācijām, kam ir kompetence tirdzniecības atvieglošanas jomā, vai no to apakšstruktūrām:
                        
                                    a)
                                 
                                 
                                    piedalīties komitejas sanāksmēs; un
                                 
                              
                                    b)
                                 
                                 
                                    pārrunāt ar šā nolīguma īstenošanu saistītus jautājumus.”
                                 
                              
                  
               V nodaļa. Amatpersonas
            
            
                        e)
                     
                     
                        Būtu jāgroza 12., 13. un 14. noteikums, lai komiteju pilnvarotu ievēlēt priekšsēdētāja vietnieku. Tādēļ 12., 13. un 14. noteikums būtu jāizsaka šādi:
                        “12. noteikums. Komiteja ievēlē priekšsēdētāju (3) un var ievēlēt priekšsēdētāja vietnieku no dalībvalstu pārstāvjiem. Ievēlēšana notiek gada pirmajā sanāksmē un stājas spēkā sanāksmes beigās. Priekšsēdētājs un priekšsēdētāja vietnieks paliek amatā līdz nākamā gada pirmās sanāksmes beigām.
                        13. noteikums. Ja priekšsēdētājs nav klāt kādā sanāksmē vai tās daļā, tad priekšsēdētāja funkcijas veic priekšsēdētāja vietnieks. Ja priekšsēdētāja vietnieks nav ievēlēts vai ja priekšsēdētāja vietnieks nav klāt, tad komiteja ievēlē pagaidu priekšsēdētāju attiecīgajai sanāksmei vai attiecīgajai sanāksmes daļai.
                        14. noteikums. Ja priekšsēdētāja vietnieks vairs nevar pildīt amata pienākumus, tad komiteja nozīmē 12. noteikumā minēto priekšsēdētāja vietnieku vai, ja priekšsēdētāja vietnieks nav ievēlēts, ievēlē pagaidu priekšsēdētāju, kas pilda minētos pienākumus, līdz tiek ievēlēts jauns priekšsēdētājs.”
                     
                  
               VI nodaļa. Darba norise
            
            
                        f)
                     
                     
                        Reglamenta 24. noteikuma pirmais teikums būtu jāgroza, to izsakot šādi:
                        “Lai paātrinātu darba norisi, priekšsēdētājs var uzaicināt pārstāvjus, kas vēlas paust atbalstu konkrētam priekšlikumam, pacelt roku, lai to atbalstu pienācīgi reģistrētu protokolā ….”
                     
                  
               VII nodaļa. Lēmumu pieņemšana
            
            
                        g)
                     
                     
                        Reglamenta 33. noteikums būtu jāgroza, to izsakot šādi:
                        “Ja lēmumu nevar pieņemt ar konsensu, tad attiecīgo jautājumu nodod izskatīšanai Preču tirdzniecības padomei.”
                     
                  
                        h)
                     
                     
                        Reglamenta 34. noteikums nebūtu jāpiemēro.
                     
                  
               (1)  Balstīts uz Argentīnas, Japānas, Norvēģijas un Paragvajas paziņojumu (G/TFA/W/14).
            
               (2)  Pienācīgu darba kārtības sagatavošanu un izsūtīšanu nodrošina, piemērojot Vispārējās padomes reglamenta 2., 3. un 6. noteikumu.
            
               (3)  Komiteja piemēro attiecīgās vadlīnijas, kas ietvertas dokumentā Guidelines for Appointment of Officers to WTO Bodies (WT/L/31, 1995. gada 7. februāris).